САНХҮҮГИЙН ХЯНАЛТ, ДОТООД АУДИТЫН АЛБАНЫ 08 ДУГААР

САРД ХИЙСЭН АЖЛЫН ТОВЧ ТАЙЛАН

2023-08-31 Баруун-Урт

**Хяналт шалгалтын мэдээлэл:**

Санхүүгийн хяналт, аудитын албаны 2023 онд дэвшүүлсэн зорилт, хийж гүйцэтгэх ажлын төлөвлөгөө, үр дүнгийн гэрээний дагуу Монгол Улсын Төсвийн тухай, Төрийн хяналт шалгалтын тухай, Нягтлан бодох бүртгэлийн тухай, Төрийн болон орон нутгийн өмчийн тухай, Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай, Шилэн дансны тухай хууль болон бусад холбогдох хууль тогтоомж түүнийг үндэслэн Төрийн эрх бүхий байгууллагаас нийтээр дагаж мөрдөхөөр тогтоосон дүрэм, журам, стандартын биелэлт, хэрэгжилтэнд хяналт тавьж, тухайн байгууллагын өмч хөрөнгийн ашиглалт, зарцуулалтад дүгнэлт өгөх илэрсэн зөрчил дутагдлыг арилгуулах, мэргэжлийн заавар зөвлөмж өгч ажиллалаа.

Албаны даргын баталсан санхүүгийн хяналт шалгалтын удирдамжийн дагуу аймгийн Гэр бүл, хүүхэд, залуучуудын хөгжлийн газрын 2021-2022 оны санхүүгийн үйл ажиллагаанд санхүүгийн хяналт шалгалт хийгдэж байна.

Албаны даргын баталсан 2023 оны 07 дугаар сарын 03-ны өдрийн 05, 06 тоот дотоод аудит хийх удирдамжаар аймгийн Газрын харилцаа, барилга, хот байгуулалтын газар, Байгаль орчин, аялал жуулчлалын газруудад дотоод аудитын шалгалт хийгдэж дууссан байна. Газрын харилцаа, барилга, хот байгуулалтын газрын 2021-2022 оны үйл ажиллагаанд хийсэн дотоод аудитын шалгалтаар илэрсэн асуудалд 6 заалттай зөвлөмж хүргүүлж ажиллалаа.

**Бусад мэдээлэл:**

Тус алба нь Алтан дарь овооны их тахилгад 1 гэр тохижуулан ажилласан. Албан хаагчдын 80 хувь нь ээлжийн амралттай байна.

ТАЙЛАН БИЧСЭН:

НЯГТЛАН БОДОГЧ Б.УЯНГАНЯМ